CELEX: C2005/193/28
Language: lv
Date: 2005-08-06 00:00:00
Title: lieta C-237/05: Prasība pret Grieķijas Republiku, ko Eiropas Kopienu Komisija iesniedza 2005. gada 30. maijā

6.8.2005   
            
            
               LV
            
            
               Eiropas Savienības Oficiālais Vēstnesis
            
            
               C 193/18
            
         Prasība pret Grieķijas Republiku, ko Eiropas Kopienu Komisija iesniedza 2005. gada 30. maijā
   (lieta C-237/05)
   (2005/C 193/28)
   tiesvedības valoda — grieķu
   Eiropas Kopienu Tiesā 2005. gada 30. maijā izskatīšanai ir iesniegta prasība pret Grieķijas Republiku, ko cēla Eiropas Kopienu Komisija, kuru pārstāv M. Patakia [M. Patakia] un K. Levis [X. Lewis], kas norādīja adresi Luksemburgā.
   Prasītājas prasījumi Tiesai ir šādi:
   
               —
            
            
               atzīt, ka, ievērojot kompetento valsts iestāžu pastāvīgo praksi attiecībā uz darbiem, saistībā ar pieprasījumu/deklarāciju sastādīšanu un saņemšanu no labības audzētājiem un citiem Integrētās Pārvaldes un Kontroles Sistēmas ietvaros (IPKS) 2001. gadā, Grieķijas Republika nav izpildījusi pienākumus, ko tai uzliek Direktīva 92/50/EEK (1), jo īpaši tās 3. panta 2. punkts, 7. pants, 11. panta 1. punkts un 15. panta 2. punkts, kā arī vispārējais pārskatāmības princips.
            
         
               —
            
            
               piespriest Grieķijas Republikai atlīdzināt tiesāšanās izdevumus.
            
         Pamati un galvenie argumenti
   Komisija ir saņēmusi sūdzību attiecībā uz ietvara līguma un tā izpildes līgumu noslēgšanu — izmantojot tiešu saistību ar PASAGES (2) — par vairāku pakalpojumu sniegšanu saistībā ar Integrētās Pārvaldes un Kontroles Sistēmas izmantošanu lauksaimniecības sektorā 2001. gadā.
   Ievērojot Tiesas judikatūru, Komisija uzskata, ka Grieķijas valsts iestādēm bija jāpiemēro Direktīvas 92/50 III, IV, V un VI sadaļā paredzētie noteikumi par izsludināšanu un procedūru.
   Bez tam Komisija uzskata, ka, no vienas puses, Grieķijas Republika nav pierādījusi, ka pastāv iemesli Direktīvas 92/50 11. panta 3. punkta b) apakšpunktā paredzētā izņēmuma piemērošanai, un ka, no otras puses, tā nepareizi kvalificējusi attiecīgo pakalpojumu sniegšanu kā Direktīvas IB pielikumā minēto pakalpojumu sniegšanu.
   Pakārtoti Komisija apgalvo, ka dalībvalstis nav atbrīvotas no pienākuma saglabāt zināmu publiskumu pat attiecībā uz pakalpojumiem, kuri minēti Direktīvas IB pielikumā.
   Visbeidzot, Komisija norāda, ka, papildus pastāvošajai nevienprātībai starp Grieķijas valsts iestādēm un Komisiju attiecībā uz strīdīgo Direktīvas normu interpretāciju, pretēji Grieķijas valsts iestāžu norādītajam, praksē Direktīvas īstenošana netika nodrošināta.
   Līdz ar to Komisija uzskata, ka Grieķijas Republika nav izpildījusi pienākumus, ko tai uzliek Direktīvas 92/50/EEK 3. panta 2. punkts, 7. pants, 11. panta 1. punkts un 15. panta 2. punkts, kā arī vispārējais pārskatāmības princips.
   
      (1)  OV L 209, 24.07.1992, 1. lpp.
   
   
      (2)  Panellinia Synomospondia Enoseon Georgikon Synetairismon (Visgrieķijas Lauksaimniecības kooperatīvu savienību konfederācija)